ՀԱՎԵԼՎԱԾ

Եվրասիական տնտեսական հանձնաժողովի կոլեգիայի
2015 թվականի հոկտեմբերի 6-ի
թիվ 24 հանձնարարականի

ՄԵԹՈԴԻԿԱ

թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետո ստացվելիք արդյունքների չափաքանակների որոշման եւ համաձայնեցման

1. Սույն Մեթոդիկան նախատեսված է ապրանքների ցանկի 2.10-րդ բաժնում ընդգրկված այն թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետո ստացվելիք արդյունքների չափաքանակների որոշման եւ համաձայնեցման համար, որոնց նկատմամբ «մաքսային տարածքում վերամշակում», «մաքսային տարածքից դուրս վերամշակում» եւ «ներքին սպառման համար վերամշակում» մաքսային ընթացակարգերով դրանց ձեւակերպման ժամանակ սահմանվել է Եվրասիական տնտեսական միության մաքսային տարածք ներմուծելու եւ (կամ) Եվրասիական տնտեսական միության մաքսային տարածքից արտահանելու թույլատրման կարգ (Եվրասիական տնտեսական հանձնաժողովի կոլեգիայի 2015 թվականի ապրիլի 21-ի թիվ 30 որոշման թիվ 2 հավելված) (այսուհետ՝ վերամշակումից հետո ստացվելիք արդյունքներ)՝

ա) զտարկված թանկարժեք մետաղներ արդյունահանող եւ արտադրող սուբյեկտների, իրենց արտադրական գործունեության մեջ թանկարժեք մետաղներ եւ թանկարժեք մետաղներ պարունակող հումքային ապրանքներ օգտագործող իրավաբանական անձանց եւ որպես անհատ ձեռնարկատերեր գրանցված ֆիզիկական անձանց կողմից (այսուհետ՝ հայտատուներ).

բ) այն իրավաբանական անձանց եւ որպես անհատ ձեռնարկատերեր գրանցված ֆիզիկական անձանց կողմից, որոնք, Եվրասիական տնտեսական միության անդամ պետությունների (այսուհետ համապատասխանաբար՝ անդամ պետություն, Միություն) օրենսդրությանը համապատասխան, իրավունք ունեն թանկարժեք մետաղների եւ թանկարժեք մետաղներ պարունակող հումքային ապրանքների հետ գործողություններ իրականացնելու այն դեպքում, երբ վերամշակման գործողությունը թանկարժեք մետաղներից ապրանքների վերանորոգումն է (այդ թվում՝ բաղադրատարրերի փոխարինումը):

2. Սույն Մեթոդիկայի նպատակներով արտադրական գործունեություն ասելով՝ պետք է հասկանալ աշխատողների գործողությունների ամբողջություն՝ ռեսուրսները պատրաստի արտադրանք դարձնելու համար անհրաժեշտ աշխատանքի միջոցների կիրառմամբ, որը ներառում է թանկարժեք մետաղների եւ թանկարժեք քարերի արտադրությունն ու վերամշակումը։

3. Վերամշակումից հետո ստացվելիք արդյունքների չափաքանակները որոշելու նպատակով հայտատուները ՝

ա) թանկարժեք մետաղներից արտադրանք պատրաստելու արտադրական գործընթացի տեխնոլոգիական սխեման եւ տեխնիկական պայմանները համաձայնեցնում են թանկարժեք մետաղների եւ թանկարժեք մետաղներ պարունակող հումքային ապրանքների վերամշակման արտաքին առեւտրային պայմանագրի (այսուհետ՝ պայմանագիր) կողմի հետ.

բ) հաշվարկում են վերամշակումից հետո ստացվելիք արդյունքների չափաքանակը:

4. Վերամշակումից հետո ստացվելիք արդյունքների չափաքանակները հաշվարկելու համար օգտագործվում են հետեւյալ փաստաթղթերն ու տեղեկությունները՝

ա) անդամ պետության օրենսդրությամբ սահմանված նորմատիվատեխնիկական եւ տեխնիկական փաստաթղթեր, հայտատուի եւ (կամ) վերամշակողի տեխնոլոգիական ծառայությունների հաշվարկներ, ինչպես նաեւ արտադրանքի պատրաստման տեխնոլոգիական գործընթացը կանոնակարգող այլ փաստաթղթեր.

բ) արտադրանքի պատրաստման տեխնոլոգիական գործընթացի նկարագիր՝ արտադրատեսակի (արտադրատեսակների խմբի) պատրաստման տեխնոլոգիական քարտ (սխեմա)՝ թիվ 1 հավելվածով նախատեսված ձեւով, որը պարունակում է արտադրատեսակի (արտադրատեսակների խմբի) պատրաստման գործողությունների ցանկ՝ յուրաքանչյուր գործողության համար՝ առաջացող անվերադարձ կորուստների նշումով (տոկոսներով եւ գրամներով՝ արտադրատեսակի (արտադրատեսակների խմբի) (այսուհետ՝ արժեքներ) պատրաստման համար օգտագործված թանկարժեք մետաղների քաշի նկատմամբ), եւ կազմվում է արտադրատեսակների յուրաքանչյուր խմբի համար (մատանիներ, շղթաներ, ապարանջաններ, կատալիտիկ ցանցեր, զտարկված թանկարժեք մետաղներ եւ այլն)՝ Միության մաքսային տարածք ներմուծվող եւ այդ տարածքից արտահանվող՝ վերամշակումից հետո ստացվելիք արդյունքների այն մասնագրի համաձայն, որը պայմանագրի անբաժանելի մասն է։

Անվերադարձ կորուստների շարքին չեն դասվում արժեքների վերամշակման արդյունքում գոյացած թափոնները, որոնք արտադրության ժամանակ կարող են հավաքվել եւ օգտագործվել (նախնական մշակմամբ կամ առանց դրա) հետագա արտադրության մեջ։

Արտադրատեսակները խմբավորվում են ըստ համաձուլվածքների դրոշմանիշների (հարգի) եւ հետեւյալ հատկանիշների՝

որոշակի արտադրատեսակների խմբին (մատանիներ, ականջօղեր եւ այլն) պատկանելիություն.

արտադրատեսակների կառուցվածքի նմանություն.

պատրաստման տեխնոլոգիայի միատեսակություն.

արտադրատեսակների քաշի աննշան տարբերություն.

գ) վերամշակողի արտադրական բազայի տեխնիկական բնութագրեր:

5. Վերամշակումից հետո ստացվելիք արդյունքների չափաքանակը սահմանվում է որպես վերամշակումից հետո ստացվելիք այն արդյունքների քանակ, որոնք ստացվել են՝ ելնելով արժեքների քանակի 1 միավորի վերամշակման փաստացի պայմաններից՝ բացարձակ կամ հարաբերական (տոկոսներով) արժեքով արտահայտված։ Ընդ որում, վերամշակումից հետո ստացվելիք յուրաքանչյուր արդյունքի քանակը հաշվարկվում է որպես արժեքների քանակի եւ վերամշակումից հետո ստացվելիք նման արդյունքի չափաքանակի արտադրյալ։

Արժեքների կորուստների քանակը որոշվում է՝ ելնելով արտադրանքի պատրաստման տեխնոլոգիական գործընթացի առանձնահատկություններից եւ վերամշակողի արտադրական բազայի բնութագրերից։

Արժեքների կորուստների չափաքանակի արժեքը, ըստ արտադրատեսակների յուրաքանչյուր խմբի, սահմանվում է որպես այդ խմբի արտադրատեսակները պատրաստելիս արժեքների՝ յուրաքանչյուր գործողության ընթացքում առաջացող կորուստների հանրագումար։

Արժեքների կորուստների չափաքանակի արժեքը թանկարժեք մետաղների եւ թանկարժեք մետաղներ պարունակող հումքային ապրանքները վերամշակելիս սահմանվում է որպես արտադրատեսակների յուրաքանչյուր խմբի կորուստների հանրագումարի (գրամներով) հարաբերություն՝ դրանց պատրաստման համար օգտագործվող արժեքների քաշի նկատմամբ (տոկոսներով):

Արժեքների վերամշակումից հետո ստացվելիք արդյունքների չափաքանակները որոշելիս հաշվի են առնվում վերամշակման արդյունքում գոյացած թափոնները եւ արժեքների մնացորդները՝ պայմանագրի պայմաններին համապատասխան։

6. Վերամշակումից հետո ստացվելիք արդյունքների չափաքանակների համաձայնեցման համար, անդամ պետության օրենսդրությանը համապատասխան, լիազորված մարմին (կազմակերպություն) վերամշակումից հետո ստացվելիք արդյունքների չափաքանակները համաձայնեցնելու համար ներկայացվում են հետեւյալ փաստաթղթերն ու տեղեկությունները՝

ա) թանկարժեք մետաղների եւ թանկարժեք մետաղներ պարունակող հումքային ապրանքների հետ գործողություններ կատարելու՝ հայտատուի իրավունքը հավաստող փաստաթղթեր.

բ) պայմանագրի պատճեն.

գ) հայտատուի մոտ սեփականության իրավունքով կամ օրինական այլ հիմքով գտնվող արտադրական տարածքների առկայությունը հաստատող փաստաթղթերի պատճեններ.

դ) հայտատուի արտադրական բազայի առկայության եւ թիվ 2 հավելվածով նախատեսված ձեւով փաստաթղթերի ներկայացման կիսամյակին նախորդող կիսամյակի համար սեփական արտադրությունում պատրաստված արտադրանքի ծավալի մասին տեղեկությունների ցանկ.

ե) Միության մաքսային տարածք ներմուծվող եւ այդ տարածքից արտահանվող վերամշակումից հետո ստացվելիք արդյունքների ցանկ՝ թիվ 3 հավելվածով նախատեսված ձեւով.

զ) վերամշակման համար Միության մաքսային տարածք ներմուծվող եւ այդ տարածքից արտահանվող ապրանքների ցանկ՝ թիվ 4 հավելվածով նախատեսված ձեւով (3 օրինակից):

7. Վերամշակումից հետո ստացվելիք արդյունքների չափաքանակների համաձայնեցման համար, անդամ պետության օրենսդրությանը համապատասխան, լիազորված մարմնի (կազմակերպության) կողմից․ վերամշակումից հետո ստացվելիք արդյունքների չափաքանակների որոշման եւ համաձայնեցման արդյունքների հիման վրա, հայտատուին են ուղարկվում սույն Մեթոդիկայի 6-րդ կետի ե եւ զ ենթակետերում նշված ցանկերը, ինչպես նաեւ գրություն, որով հաստատվում է, որ հայտատուն իր արտադրական գործունեության մեջ օգտագործում է թանկարժեք մետաղներ եւ թանկարժեք քարեր։

ՀԱՎԵԼՎԱԾ 1

Թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետ ստացվելիք արդյունքների չափաքանակների որոշման եւ համաձայնեցման մեթոդիկայի

(ձեւ)

Տեխնոլոգիական քարտ (սխեմա)՝

արտադրատեսակի (արտադրատեսակների խմբի) պատրաստման

—————————————————————————————————————

(արտադրատեսակի (արտադրատեսակների խմբի) անվանում)

—————————————————————————————————————

(վերամշակման համար նախատեսված արժեքների քաշ (գրամ, կարատ))

| Գործողության անվանում | Կորուստներ |
| --- | --- |
| % | գրամ, կարատ |
| 1. Ձուլման աշխատանքներ |  |  |
| 1) մոդելային բլոկի պատրաստում2) մոդելային բլոկների յուղազերծում սպիրտի մեջ3) ձուլման կաղապարների պատրաստում4) մոդելային բլոկների յուղազերծում օճառային լուծույթի մեջ 5) մոդելային բաղադրության հալեցումով անջատում6) կաղապարների նախապատրաստում՝ լցման համար7) բովախառնուրդի նախապատրաստում |  |  |
| 8) կաղապարների լցում9) ձուլվածքների տեղահանում եւ մաքրումԸնդամենը՝2. Դրոշմման աշխատանքներ1) պրոֆիլի հալում 2) գլանում3) դետալների դրոշմում (կտրում, արտահատում, ծակատում, ծակում, հատվածքի մակերեւույթի մաքրամշակում, ճկում, արտաձգում, շրջասեղմում, կողածռում եւ այլն) Ընդամենը՝3. Մոնտաժման աշխատանքներ1) նախապատրաստական գործողություններ (մետաղալարի, թերթավոր նյութի կտրում)2) ձուլանցքամնացորդի հեռացում3) ճկում4) ֆուգանում5) սղոցում6) կետային եռակցում7) հարմարակցում 8) արտադրատեսակների դասավորում՝ ասբեստի թիթեղի վրա9) հալանյութով պատում10) զոդում 11) շիկամշակում |  |  |
| Ընդամենը՝4. Ոսկերչական արտադրատեսակի ողորկումԸնդամենը՝5. Ոսկերչական ներդիրների եւ քարերի ամրացումԸնդամենը՝6. Արտադրատեսակների պաշտպանական–դեկորատիվ պատում՝ գալվանական մեթոդով Ընդամենը՝7. Պոլիմերային արծնապատումԸնդամենը՝Ընդամենը՝ ըստ արտադրատեսակի (արտադրատեսակների խմբի) |  |  |

|  |  |
| --- | --- |
| Ծանոթագրություն․ | Սույն ձեւը կարող է պարունակել ցանկացած գործողություն՝ թանկարժեք մետաղներից արտադրատեսակների (արտադրատեսակների խմբի) պատրաստման տեխնոլոգիական գործընթացին համապատասխան։  |

ՀԱՎԵԼՎԱԾ 2

Թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետո ստացվելիք արդյունքների չափաքանակների որոշման եւ համաձայնեցման մեթոդիկայի

(ձեւ)

ՑԱՆԿ

\_\_\_\_ թվականի \_\_\_\_ կիսամյակի համար հայտատուի արտադրական բազայի առկայության եւ սեփական արտադրությունում արտադրանքի պատրաստման
ծավալի մասին տեղեկությունների

Հայտատու\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը)

|  |  |
| --- | --- |
| Արտադրական բազայի առկայությունը | Սեփական արտադրության արտադրանքը |
| արտադրական մակերեսները (մ2) | տեխնոլոգիական սարքավորում (հաստոցների թիվը եւ տիպերը) | հիմնական արտադրությունում աշխատող մարդկանց թիվը | արտադրանքի անվանացանկը | արտադրված է սեփական արտադրությունում հաշվետու ժամանակահատվածում (կգ)[[1]](#footnote-1)  | դրոշմված է (սեփական արտադրության արտադրանքը), հատ |
| 1 | 2 | 3 | 4 | 5 | 6 |

Հայտատուի ղեկավար

(լիազորված հայտատու)՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (Ա.Ա.Հ.)

ՀԱՎԵԼՎԱԾ 3

Թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետո ստացվելիք արդյունքների չափաքանակների որոշման եւ համաձայնեցման մեթոդիկայի

(ձեւ)

ՑԱՆԿ

Եվրասիական տնտեսական միության մաքսային տարածք ներմուծվող եւ այդ տարածքից արտահանվող՝ թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետո ստացվելիք արդյունքների

Հայտատու\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Վերամշակումից հետո ստացվելիք արդյունքի անվանումը՝ ըստ ԵԱՏՄ ԱՏԳ ԱԱ-ի | Տեղեկություններ՝ վերամշակման արտաքին առեւտրային պայմանագրի մասին | Վերամշակումից հետո ստացվելիք արդյունքի ծածկագիրը՝ ըստ ԵԱՏՄ ԱՏԳ ԱԱ-ի | Չափման միավորը՝ ըստ ԵԱՏՄ ԱՏԳ ԱԱ-ի | Վերամշակումից հետո ստացվելիք արդյունքի քանակը | Վերամշակումից հետո ստացվելիք արդյունքի արժեքը (Եվրասիական տնտեսական միության անդամ պետության ազգային արժույթով) | Ապրանքային արտադրանքը\* | Վերամշակման արդյունքում գոյացած թափոնները\* | Արժեքների կորուստները\* | Արժեքների մնացորդները\* | Վերամշակումից հետո ստացվելիք արդյունքների ձեւակերպումն իրականացնող մաքսային մարմինը  |
| 1 | 2 | 3 | 4 | 5 | 6 | 7 | 8 | 9 | 10 | 11 |

|  |  |  |
| --- | --- | --- |
| Հայտատուի ղեկավար(լիազորված հայտատու)՝ | \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) | Եվրասիական տնտեսական միության անդամ պետության լիազորված մարմնի (կազմակերպության) պաշտոնատար անձ՝ |
| Գլխավոր հաշվապահ՝ | \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) | \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) |
|  | կ.տ. (առկայության դեպքում)  | կ. տ |

\* Նշվում է թանկարժեք մետաղների եւ թանկարժեք մետաղներ պարունակող հումքային ապրանքների եւ թանկարժեք քարերի ապրանքային արտադրանքի, թափոնների, կորուստների եւ մնացորդների քանակը՝ չափման մեկ միավորով։

ՀԱՎԵԼՎԱԾ 4

Թանկարժեք մետաղների եւ թանկարժեք մետաղներ պարունակող հումքային ապրանքների վերամշակումից հետո ստացվելիք արդյունքների չափաքանակների որոշման եւ համաձայնեցման մեթոդիկայի

(ձեւ)

ՑԱՆԿ

վերամշակման համար Եվրասիական տնտեսության միության մաքսային տարածք ներմուծվող եւ այդ տարածքից արտահանվող ապրանքների

Հայտատու\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը)

|  |  |  |  |  |  |  |
| --- | --- | --- | --- | --- | --- | --- |
| Ապրանքի անվանումը՝ ըստ ԵԱՏՄ ԱՏԳ ԱԱ-ի | Ապրանքի վերամշակման արտաքին առեւտրային պայմանագիրը | Ապրանքի ծածկագիրը՝ ըստ ԵԱՏՄ ԱՏԳ ԱԱ-ի | Չափման միավորը՝ ըստ ԵԱՏՄ ԱՏԳ ԱԱ-ի | Ապրանքի քանակը | Ապրանքի արժեքը (Եվրասիական տնտեսական միության անդամ պետության ազգային արժույթով) | Ապրանքի ձեւակերպումն իրականացնող մաքսային մարմինը |
| 1 | 2 | 3 | 4 | 5 | 6 | 7 |

|  |  |  |
| --- | --- | --- |
| Հայտատուի ղեկավար(լիազորված հայտատու)՝ | \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) | Եվրասիական տնտեսական միության անդամ պետության լիազորված մարմնի (կազմակերպության) պաշտոնատար անձ՝ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) |
| Գլխավոր հաշվապահ՝ | \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) | \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_(ստորագրություն) (Ա.Ա.Հ.) |
|  | կ.տ. (առկայության դեպքում)  | կ. տ |















1. Եթե հայտատուն արտադրական գործունեություն է իրականացնում 6 ամսից պակաս ժամանակահատվածով, ապա նշվում է արտադրված արտադրանքի քանակը փաստացի աշխատած ժամանակի ընթացքում։ [↑](#footnote-ref-1)